**Priloga 1**

Najem obsega dve okrepčevalnici, prva je na lokaciji Jamova cesta 39 v Ljubljani in druga na lokaciji Reaktorskega centra Podgorica, Brinje 40, 1262 Dol pri Ljubljani. Na Reaktorskem centru je omogočeno tudi kuhanje. Najemnik krije stroške za tekoče vzdrževanje prostorov, obratovalne stroške in druge stroške skladno z 49. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/2011, 42/2012, 24/13,10/14).

Skupna površina prostorov interne restavracije na lokaciji Jamova cesta 39 je 275,61 m2, na lokaciji Brinje 40 pa 333,1 m2. Pričetek izvajanja storitev je 14 dni od podpisa pogodbe, delovni čas je od ponedeljka do petka od 9. do 16. ure. Predvideno število dnevnih obrokov je 350 na lokaciji Jamova cesta 39 in 100 obrokov na lokaciji Reaktorski center.

Najemnik ne sme oddati v podnajem predmeta pogodbe. Za preureditve in izboljšave mora najemnik pridobiti predhodno pisno soglasje najemodajalca, pri čemer se vložena sredstva ne povrnejo najemniku.

Najemnik mora izpolnjevati naslednje pogoje:

* ima registracijo za opravljanje gostinske dejavnosti,
* izvaja delo z lastnim osebjem,
* nudi transportno posodo, drobni inventar in jedilno posodo,
* ima računalniški sistem, ki omogoča plačevanje na vse načine (gotovina, plačilne kartice, kreditne kartice, izkaznice IJS),
* nudi dnevno najmanj štiri tople menije,
* nudi poljubno kombiniranje prilog posameznih menijev,
* nudi jutranjo ponudbo zajtrkov (kava, rogljički, sendviči ipd.),
* zagotavlja samopostrežni solatni bife,
* zagotavlja različne vrste sadja ves obratovalni čas,
* zagotavlja različne vrste sokov ves obratovalni čas,
* zagotavlja različne vrste jogurtov ves obratovalni čas,
* zagotavlja različne vrste kruha ves obratovalni čas,
* zagotavlja različne vrste sladic ves obratovalni čas,
* zagotavlja odvoz organskih in neorganskih odpadkov ter čiščenje prostorov na lastne stroške,
* krije stroške servisiranja in popravil vse najete opreme,

Najemnik bo lahko zagotavljal storitve tudi obiskovalcem IJS.

**Priloga 2**

**IZJAVA PONUDNIKA**

Kot ponudnik izjavljamo, da sprejemamo pogoje najema in da bomo opravljali gostinsko dejavnost pod pogoji, navedenimi v Prilogi 1.

|  |  |  |
| --- | --- | --- |
|  |  | Ponudnik: |
|  |  |  |
| *(kraj, datum)* | *(žig)* | *(podpis predstavnika)* |